Diari Oficial de la Generalitat Valenciana


Sumari del DOGV 2542, del 03-07-1995 (1995/835247)

DECRET 118/1995, de 19 de juny, del Govern Valencià, pel qual s'accepta la donació dels fons arxivístics, bibliogràfics i hemerogràfics de Rafael Supervía i de Guillermina Medrano, efectuada per Guillermina Medrano.
-----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/06/19/118/dof/vci/html**

### Dades del document

Número de DOGV
:   2542

Data del DOGV
:   03-07-1995

Secció del DOGV
:   DISPOSICIONS GENERALS

Número del document
:   1995/835247


Data del document
:   19-06-1995

Organisme emissor
:   Conselleria d'Economia i Hisenda

Tipus de document
:   Decret

DECRET 118/1995, de 19 de juny, del Govern Valencià, pel qual s'accepta la donació dels fons arxivístics, bibliogràfics i hemerogràfics de Rafael Supervía i de Guillermina Medrano, efectuada per Guillermina Medrano.   
Mitjançant document de data 16 de juny de 1993, Guillermina Medrano fa donació a la Generalitat Valenciana dels fons arxivístics, bibliogràfics i hemerogràfics de Rafael Supervía i Guillermina Medrano.  
La Conselleria de Cultura ha estimat d'interés l'acceptació de la donació indicada i proposa que s'accepte amb subjecció a les condicions imposades per la donant.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la donació indicada.  
Per això, a proposta del conseller d'Economia i Hisenda, i amb la deliberació prèvia del Govern Valencià, en la reunió del dia 19 de juny de 1995,  
DECRETE:  
Article primer  
S'accepta la donació realitzada per Guillermina Medrano dels fons arxivístics, bibliogràfics i hemerogràfics de Rafael Supervía i de Guillermina Medrano.  
Article segon  
S'accepten igualment les condicions imposades per la donant en el document esmentat i, en especial, les següents:  
1. Que els fons donats romanguen units en una secció específica de la Biblioteca Valenciana, destinada a la recuperació del patrimoni cultural dels exiliats republicans valencians i titulada d'una manera clara i específica.  
2. Que es prenguen les mesures adequades per assegurar la conservació dels materials donats i la seua correcta catalogació.  
3. Que aquests puguen ser consultats exclusivament per especialistes i investigadors.  
4. Que hi haja un període de cautela de cinc anys des del moment de la donació, fins que els fons puguen ser consultats.  
5. Que les despeses d'embalatge i trasllat des dels Estats Units i València siguen a càrrec de la Generalitat Valenciana.  
Article tercer  
La propietat dels béns donats s'haurà d'incorporar a l'Inventari General de Béns i Drets de la Generalitat Valenciana.  
DISPOSICIó FINAL  
La Conselleria de Cultura durà a terme els tràmits necessaris per a fer efectiu el que disposa aquest decret.  
València, 19 de juny de 1995  
El president de la Generalitat Valenciana  
JOAN LERMA I BLASCO  
El conseller d'Economia i Hisenda  
AURELIO MARTíNEZ ESTÉVEZ


Còpia Permalink ELI